**Så er det snart sommerferie**

Sommerferien står for døren, også for spejderne, MEN vi starter op igen efter sommerferien

Den første gang efter ferien er mandag den 19/8-2019 klokken 16.30 til 18.00 og er for ALLE spejdere, deres forældre og andre interesserede

Efterfølgende vil spejdertiderne være som herunder:

Ulveunger: Tirsdag kl. 16.30 til 18.00 (1., 2. og 3. klasse)

Juniorer: Mandag kl. 18.00 til 19.30 (4. og 5. klasse)

Trop: Mandag kl. 18.00 til 19.30 (6. og 7. klasse)

Senior: Mandag kl. 19.30 til 21.00 (8. klasse til 17 år)

**Tilmelding:** Du tilmeldes ved at møde op til et af spejdermøderne, her vil du få en tilmeldingsblanket udleveret, den skal afleveres til din leder, i udfyldt tilstand ved næste spejdermøde

**Hvad laver vi til spejder?**
Ved spejdermøderne er vi for det meste udenfor, hvor vi: snitter, laver mad på bål, går tur, bygger med rafter (pioneren), forbereder os til lejre og mange andre ting.

**Skal man have en uniform fra starten?**En spejder-uniform er en stor udskrivning og er ikke nødvendig det første stykke tid, dog vil vi gerne, at man som spejder bærer det røde spejdertørklæde. Gjølspejderne har nogle tørklæder der kan lånes. Da vi for det meste er udendørs er det vigtigt med tøj der må blive beskidt og som passer til vejret.

**Spørgsmål?**
kontakt lederne på denne mail: ledere@gjoelspejderne.dk

**Kontingent:** Betales for et halvt år ad gangen. Der er nedsat kontingent det første halve år man er spejder, derefter betaler man fuld kontingent. Kontingentet fastsættes på Gruppemødet i februar og er for tiden 300 pr. halve år. Kontingentet dækker aktiviteter i spejderhytten, internetforbindelse og meget andet. Derudover dækker kontingentet også det vi betaler pr. spejder til Spejderorganisationen i Danmark. Her anvendes pengene bl.a. til forsikringer, lederuddannelser osv.

**Udmeldelse:** Da det meste af kontingentet går til Spejderorganisationen i Danmark, er det **vigtigt**, at man giver besked til Gjølspejderne, gerne på mail: grupperaad@gjoelspejderne.dk når et barn ikke ønsker at være spejder mere. Hvis vi ikke får besked, så skal vi (Gjølspejderne) jo fortsætte med at betale kontingent til korpset.